Wikimedia Commons adalah sabuah wadah panyimpanan midia nang diulah wan dipalihara lain ulih saniman nang dibayar, tapi ulih rilawan. Ngarannya "Wikimedia Commons" dituruakan matan pruyik uma "Wikimedia" nang manangani samua pruyik Wikimedia wan matan bantuk banyak "commons" bahasa Inggris (bahasa Banjar: "umum") sabab isinya nang kawa dipakai baimbaian di babagai mudil bahasa wan babagai macam pruyik Wikimedia. Sababnya, Commons manyadia'akan sabuah wadah panyimpanan tapusat gasan karya lisinsi bibas barupa gambar, diagram, animasi, musik, pidatu, pidiu klip, wan babagai macam midia nang baguna gasan pruyik Wikimedia manaja.
Wikimedia Commons mangguna'akan tiknulugi wiki nang sama lawan Wikipidia wan sababnya kawa disunting ulih siapaja lawan nyaman wan kada dituntut pangatahuan tiknis panjalajah situs nang tinggi. Kada kaya barakas midia nang dimuatakan di pruyik lain, midia nang dimuat di Wikimedia Commons kawa dipakaiakan di tungkaran-tungkaran di samua pruyik Wikimedia, kada harus dibuatakan sacara tapisan di situ.
Diluncurakan di 7 Siptimbir 2004, Wikimedia Commons mancapai jumlah 100.000 barakas midia di tanggal 24 Mai 2005 wan wahini baisi 22,478,644 barakas wan 117,227 kuliksi. Inpurmasi dasar lain masalah pruyik Wikimedia Commons saurang kawa di'itihi di Panyangkalan umum, di Tungkaran Wikipidia masalah Wikimedia Commons wan inpurmasinya di Meta-wiki.
Kada kaya ripositori midia tradisiunal, Wikimedia Commons basipat bibas. Samua urang dibulihakan gasan manyalin, mamakai, atawa mambabaki samua barakas di siya sacara bibas, asal sumbar wan panciptanya dibari karidit wan salawas Pian mambariakan salinan/pangambangan Pian sacara bibas jua gasan urang lain. Basis data Wikimedia Commons wan tulisan di dalamnya balisinsi GNU Free Documentation License. Sarat lisinsi gasan tiap barakan midia kawa di'itihi di tungkaran diskripsinya. Inpurmasi lain masalah aturan pamakaian...
bjn_Latn bjn_Latn bjn_Latn bjn_Latn